
Dadansoddiad beirniadol o’r berthynas rhwng gwybodaeth pwnc athro a dysgu ac addysgu effeithiol yn yr ysgol gynradd

Cyflwyniad 
Yn yr aseiniad yma, rwyf am drafod y berthynas rhwng gwybodaeth pwnc athro ar gyfer dysgu ac addysgu effiethiol yn yr ysgol gynradd trwy dadansoddi ymchwil o lenyddiaeth academaidd a hefyd trwy sôn am brofiadau fy hyn ar y Profiad Addysgu Proffesiynol (PAP). Byddaf yn cyfeirio at brofiadau fy hun o berthynas pwnc a dysgu ac addysgu effeithiol. 
	Treuliwyd y cyfnod PAP cyntaf mewn ysgol drefol yn ne orllewin Cymru sydd a 363 o ddisgyblion rhwng yr oedran 3-11, sydd yn cynnwys 44 o ddisgybion llawn amser a 22 rhan amser yn y meithrin (Estyn, 2017). Fe rhennir y disgyblion mewn i 13 dosbarth, sy'n cynnwys 12 dosbarth oedran cymysg (Estyn, 2017) . Mae tua 5% o ddisgyblion yn derbyn prydau ysgol am ddim sy'n sylweddol is na'r ganran genedlaethol. Mae llawer o ddisgyblion yn siarad Cymraeg gartref, ac mae ychydig iawn o disgyblion yn dod o gefndiroedd ethnig lleiafrifol. Mae'r ysgol wedi nodi bod gan 9% o'i disgyblion anghenion dysgu ychwanegol, ond prin iawn yw'r rhai sydd â datganiad o anghenion addysgol arbennig (Estyn, 2017). Yn unol a chanllawiau BERA (2018), cyfeirir at yr ysgol yn ystod yr aseiniad fel Ysgol X. 
	Bûm yn seiliedig yn yr uned feithrin a derbyn ac roedd yna chyfanswm o 96 o ddisgyblion ar y gofrestr (Estyn, 2017). Dilynais grwp o 29 disgybl yn derbyn am gyfnod y profiad. Roedd yr uned yn cynnwys tri athro a chyfanswm o 5 cynorthwy-ydd dysgu llawn amser a dau gynorthwyydd addysgu rhan-amser. Mae’r ysgol yn gweithio ar system cylchdroi lle mae’r athrawon yn yr uned yn dysgu pynciau penodol a mae’r plant yn symud dosbarthau drwy dilyn amserlen dyddiol. 
	Yn ol adroddiad Estyn (2017) Mae ysgol X yn ysgol arloesol ac felly yn un arbrofol sydd yn edrych at y dyfodol yn unol a gweledigaeth yr Athro Donaldson ar ‘Dyfodol Llwyddiannus’. 


Adolygiad Llenyddiaeth 
Mae’r astudiaethau ymchwil ar addysgu effeithiol fel arfer yn rhestru y wahanol nodweddion, rhinweddau a phriodoleddau sydd yn hanfodol er mwyn bod yn atho/athrawes effeithiol, ond mae meistriolaeth pwnc yn aml yn cael ei hanwybyddu yn y rhestrau, efallai oherwydd bod ei bwysigrwydd mewn dysgu effeithiol mor amlwg (Turner - Bissett, 2001). 
Byddai mwyafrif o bobl yn cytuno bod gwybodaeth pwnc yn hanfodol ar gyfer dysgu ond nid yw’n glir beth yn union yw ystyr a gyfystyr gwybodaeth pwnc. Mae gwybodaeth pwnc yn medru golygu wahanol pethau i wahanol pobl ac o fewn y testun o addysg (Turner - Bissett, 2001). Yng nghanol yr 1980au, ysgogodd datblygiad mewn y diddordeb am wybodaeth pwnc athrawon. Yr hyn a ddechreuodd y diddordeb eang oedd yr awgrym bod yna fath o wybodaeth pwnc sydd yn unighryw i addysgu ac roedd angen i hwn cael ei ymhelaethu er mwyn deall yn union beth mae gwybodaeth pwnc mewn addysg yn golygu (Ball, Thomas a Phelps, 2008). Yn ol Greig (2013) mae yna disgwyl I bob athro/athrawes cael gwybodaeth eang am wybodaeth pwnc, dysgu, asesu, stratagaethau rheolaeth dosbarth a gafael sylweddol ar y cwrricwlwm a’r sgil I medru adfyfyrio ar perfformiad ei hunain er mwyn medru datblygu a gwella. 
Mae ymchwil addysgol yn ystod y degawdau diwethaf wedi darparu tystiolaeth bod ansawdd y cyfleoedd dysgu a grëir gan athrawon yn effeithio ar ddysgu a chymhelliant myfyrwyr (Kleickmann et al. 2013).  Yn ol Aubrey (1997), os yw addysgu'n golygu helpu eraill i ddysgu, yna mae deall y cynnwys pynciol i'w addysgu yn un o ofynion sylfaenol addysgu. Roedd Wilson hefyd yn cytuno bod athrawon fel arfer yn galw am nodweddion penodol a bod yn rhaid i'r athro feddu ar wybodaeth am bwnc mewn ffordd sy'n fwyaf defnyddiol i ddysgu'r disgyblion. Mae’r ymchwil yn dangos bod e’n amlwg bod angen rhywfaint o wybodaeth pwnc ar athro I fod yn athro effeithiol ond un o'r prif heriau ar gyfer ymchwil ar addysg athrawon yw asesu gwybodaeth yr athro. Mae athrawon yn ennill eu gwybodaeth ar gyfer addysgu o ffynonellau amrywiol ac mae hwn y gwmws yr un peth ynglyn a gwybodaeth pwnc, ac felly mae’n anodd asesu yr hyn sydd angen gwybod ar gyfer dysgu ac addysgu effeithiol (Kleickmann et al. 2013). 
Un o'r prif seicolegwyr addysg dylanwadol o fewn y maes hwn oedd Lee Shulman a dechreuodd y trafodaeth o gwmpas gwybodaeth pwnc athro gan ei erthygl arloesol ym 1987. Cynigiodd Shulman y syniad fod yna Sylfaen Wybodaeth ar gyfer addysgu yn seiliedig ar gyfuniad o sgiliau athrawon, lefel dda o ddealltwriaeth a lefel dda o wybodaeth a'r gallu i gyfleu hynny i'r disgyblion. Rhannodd Shulman (1987) y Sylfaen Gwybodaeth ar gyfer addysgu mewn i wahanol categoriau sef:
· Gwybodaeth am y cynnwys pwnc 
·  Gwybodaeth gyffredinol am addysgeg
· Gwybodaeth gwricwlaidd
·  Gwybodaeth am gynnwys pedagogaidd
· Gwybodaeth am ddysgwyr a’u nodweddion 
· Gwybodaeth am gyd-destunnau addysgiadol ac amcanion
Mae athrawon yn cael eu hasesu drwy brofion sgiliau sylfaenol, a’u cymwysterau I brofi wybodaeth am bynciau a thrwy arsylwadau yn yr ystafell ddosbarth i asesu proffesionoldeb ac ymddygiad addysgu (Shulman, 1987). Roedd Shulman o'r farn bod defnyddio'r dulliau hyn i asesu athrawon sy'n fyfyrwyr bron yn symlhau gofynion y swydd ac yn anwybyddu cymhlethdodau a gofynion y swydd ac o ganlyniad, credai Shulman y gallai hyn fod yn rheswm pam fod athrawon yn cael anhawster i gynghori ar yr hyn y maent yn gwybod a sut maent yn ei wybod. 
Os mai dim ond dealltwriaeth rannol sydd gan yr athro o'r deunydd, bydd hyn yn cael ei adlewyrchu yn ansawdd eu hesboniadau ac felly o gandlyniad yn cael effaith ar cynnydd y disgyblion (Hayes, 1996). 
	Dywedodd Coe et al (2014) fod gan yr athrawon mwyaf effeithiol gwybodaeth dwfn o'r pynciau y maent yn eu haddysgu a phan nad yw'r wybodaeth hwn gan athrawon mae'n rhwystr sylweddol i fyfyrwyr sy'n dysgu. Roedd Coe et al hefyd yn trafod sut mae athrawon effeithiol hefyd yn deall y ffyrdd y mae’r myfyrwyr yn meddwl am gynnwys pwnc, ac yn gallu gwerthuso'r meddylfryd y tu ôl i ddulliau myfyrwyr ac yn medru adnabod camsyniadau a chamgymeriadau cyffredin myfyrwyr. Mae’r dealltwriaeth gref o'r deunydd a ddysgir yn unig ddim yn digonol ar gyfer addysgu effeithiol. Fel a nodir Shulman ‘’The teacher need not only understand that something is so, the teacher must further understand why it is so’’ (Shulman, 1987, tud. 9).
Mae safbwyntiau o rhan pwysigrwydd gwybodaeth pwnc yn gymysg, ac roedd Gage (1985) o’r farn bod gwendidau mewn paratoadau athrawon yn seilio o ddiffyg sgiliau addysgeg ac nid oherwydd diffyg gwybodaeth pynciol, a bod gwybodaeth fanwl ac astudiaeth bellach o bynciau yn yr ysgol yn ddiwerth. Credai Gage y byddai digon o wybodaeth am bynciau yn caniatáu i'r athro gyflwyno'r pwnc yn effeithiol ac yn galluogi disgyblion i'w ddysgu. Dadleuodd Gage fod angen i athrawon gael mwy o hyfforddiant mewn technegau addysgu am fod eu gwybodaeth bynciol eisoes yn ddigonol (Aubrey, 1997). 
	Darganfuwyd gan Shulman (1987) y syniad o ‘’Pedagogical Content Knowledge (PCK)’’  i ddisgrifio y fath o wybodaeth pwnc arbenigol sydd angen ar athrawon i medru gwneud gwybodaeth am bwnc yn hygyrch i disgyblion, trwy trosglwyddo’r gwybodaeth gan ddefnyddio wahanol esboniadau, darluniau a throsiadau. Mae’r term PCK neu gwybodaeth am gynnwys addysgeg, yn gyfuniad o wybodaeth gyffredinol am addysgeg sef: y prif egwyddorion o drefnu’r dosbarth, rheolaeth dosbarth, y wybodaeth i greu amgylcheddau dysgu delfrydol a’r gallu I gynnal gwersi ac i ddeall y broses o sut mae plant yn dysgu. Hefyd y wybodaeth o gynnwys bynciol, sef y ffeithiau a chysyniadau o fewn pynciau penodol sydd ddim yn unighryw i’r crefft o ddysgu (Shulman, 1987). 
Mae’r athrawon sydd gyda lefel da o PCK yn llwyddo I gysylltu’r ‘beth’ a ‘sut’ o addysgu. Roedd y syniad o ‘PCK’ wnaeth Shulman cyflwyno yn cynnig esboniad dda I ymchwilwyr addysgol am pam nad yw gwybodaeth am gynnwys pwnc yn unig, er bod hynny'n angenrheidiol, yn ddigonol ar gyfer addysgu effeithiol. Fodd bynnag, ar ol degawdau o waith, roedd y cysylltiad rhwng gwybodaeth ar gwaith ymarferol dal yn cael ei ddiystyried a doedd syniadau Shulman heb cael eu datblygu yn ddigonol. 
	Er bod gwybodaeth am bynciau yn hanfodol, nid yw'n ddefnyddiol heb y wybodaeth pedolegol i allu trosglwyddo hynny'n effeithiol I’r disgyblion a’r gallu i gyflwyno'r cysyniadau i fyfyrwyr mewn ffordd sy’n caniatau bod dysgu yn cymryd lle (Dyment et al. 2018). Mae’r gwybodaeth pynciol yn ddiwerth i athrawon heb y gallu i’w drosglwyddo i’r plant mewn ffordd diddorol a perthnasol a hefyd heb y gallu i’w esbonio ar lefel y disgyblion maent yn dysgu. Mae Grieg (2015) yn pwysleisio dydy fod yn arbenigwr mewn pwnc ddim yn golygu bod yr unigolyn yn medru dysgu’r pwnc yn effeithiol ac mae hwn yn cysylltu gyda’r syniad o ‘PCK’, a bod angen cyfuniad o gwybodaeth pwnc a gwybodaeth pedagogaidd a addysgeg. 

‘A teacher may be a gifted artist but this does not mean he will make a good art teacher’ (Greig, 2013, tud.132) 
	Fodd bynnag, roedd Dewey (1904-64) yn anghytuno, a chredai fod rhai pobl yn athrawon da heb astudio addysgeg, ac efallai nad oedd fawr o fantais o wybod am ddulliau addysgu.  Credai Dewey fod yr athrawon llwyddiannus gyda angerdd am wybodaeth ac yn chwilfrydig am y deunydd a strategaethau maent yn defnyddio I dysgu.  Roedd Dewey yn credu nad oedd angen i athrawon fod yn arbenigwyr ym mhob pwnc, ond yn hytrach cael wir angerdd mewn ambell un bwnc a bydd hwn yn dod ar draws yn y gwybodaeth maent yn trosglwyddo yn eu gwersi (Greig 2015).  Cefnogwyd y cysyniad hwn gan Day (2004) ac roedd e’n pwyslesio ar y syniad bod angen i’r athrawon cael wir angerdd am y pynciau roeddent yn dysgu er mwyn bod yn effeithiol. Fel a noda Day:
All effective teachers have a passion for their subject, a passion for their pupils and a passionate belief that who they are and how the teacher can make a difference in their pupils lives (Day, 2004, tud.18).
Yn ogystal a hyn eglurwyd Greig (2015) fod arbenigwyr sydd yn gyfarwydd â'u pwnc yn medru gweithredu ar lefelau uwch wrth ddidoli, aildrefnu, cysylltu a gwella eu gwybodaeth eu hunain am y byd, ac felly yn medru cael gwell effaith. 
	Mae John Hattie (2013) yn ymchwilydd mewn addysg, a bu'n cynnal ymchwil a ddangosodd mai prin oedd effaith y wybodaeth pwnc a oedd gan athrawon ar ansawdd o deilliannau’r myfyrwyr. Roedd yna mwy o wahaniaeth yn yr ansawdd o ddysgu yn amlwg mewn ffactorau fel dealltwriaeth am lefelau ysgafn a dwfn y pynciau maent yn dysgu, credoau yr athrawon am sut I addysgu, a hefyd fel oedd yr athrawon yn adnabod pryd roedd y plant wedi dysgu. 
Roedd Hattie (2013) yn sôn am cymharu athrawon arbenigol a athrawon profiadol gan nodi does yna ddim gwahaniaeth yn cyfanswm y gwybodaeth sydd ganddyn ond yn hytrach, sut maent yn defnyddio’r gwybodaeth hyn. Credwyd Hattie bod arbenigwyr yn medru defnyddio’r gwybodaeth mewn ffordd mwy effeithiol ac yn medru trefnu’r gwybodaeth yn well gan adnabod y pethau mwyaf pwysig a pherthnasol. 
Roedd Greig (2015) hefyd yn pwysleisio sut mae arbenigwyr yn seilio eu dealltwriaeth ar y prif syniadau o fewn y pwnc ac felly yn medru adalw gwybodaeth yn gywir a trwy canlyniad yn medru trosglwyddo hwn yn well I’r disgyblion. Cynigiodd Hattie (2013) hefyd sut y mae athrawon arbenigol yn well am ymgorffori’r cwricwlwm cyfan a defnyddio gwybodaeth flaenorol y myfyrwyr i'w helpu i ddysgu a symud ymlaen. 
Cynhaliodd Petty (2006) brosiect ymchwil lle'r oedd grŵp o arbenigwyr hanes a grŵp o fyfyrwyr dawnus o ysgolion uwchradd yn cael yr un dasg a oedd yn seiliedig ar hanes America. Bu'r myfyrwyr ysgol yn astudio'r pwnc hwn yn yr ysgol tra'r oedd yr arbenigwyr hanes yn arbenigo mewn hanes Asiaidd a canoloesol ac felly nid oedd y dasg yn gweddu i'w harbenigedd o fewn y maes. Dangosodd canlyniadau'r prosiect fod y myfyrwyr wedi perfformio'n well ar faes hanes America, fodd bynnag roedd yr arbenigwyr hanes yn gwneud yn well yn gyffredinol gan eu bod yn deall dulliau ymholi eu pwnc ac yn rhagori wrth wneud synnwyr o'r dogfennau hanesyddol. 
Dywedodd Hattie taw’r gwahaniaeth mwyaf rhwng yr athrawon gorau a’r athrawon gweddol sydd gyda’r un faint o brofiad, yw’r dulliau maent yn defnyddio a’u gallu I ddefnyddio’r dulliau yma yn effeithiol. Fe cynigodd Petty ‘’The best teachers teach modes of enquiry principles very deliberately and carefully’’ (Petty, 2006, tud. 25). 
	Fe wnaeth Petty hefyd cytuno a sôn bod gwybod fel i drefnu’r gwybodaeth a sut i’w ddefnyddio yr un mor bwysig a’r gwybodaeth ei hun. Mae hwn yn cysylltu gyda’r dimensiwn trawsnewid o fewn y Pedwarawd Gwybodaeth, y sgil o wybod sut i trawsnewid gwybodaeth er mwyn eraill ddeall (Rowland, Huckstep a Thwaites, 2003). Mae’r ‘’Organisation of knowledge is at least as important as the knowledge itself’’ (Petty, 2006, tud. 10). 
Yn ogystal ag hwn, roedd Turner - Bisset (2001) yn pwysleisio ei fod yn bwysig i wybod beth sydd yn berthnasol o fewn y pwnc i addysgu yn effeithiol. Roedd hefyd yn pwysleisio ar y pwysigrwydd o adnabod y plant er mwyn gweld beth bydd yn gweithio, pan yn cyflwyno pwnc newydd. Yn ogystal, y sgil o medru rhagweld y camgymeriadau bydd y plant yn eu gwneud er mwyn gallu i cael y gorau allan o’r disgbylion (Hattie, 2010). 
	Ar ôl ymchwil helaeth mewn i wybodaeth pynciol athrawon mathemateg fe cyflwynodd Rowland, Huckstep a Thwaites (2003) y Pedwarawd Gwybodaeth, yma fe wnaethon nhw categoreiddio a trefnu y wahanol fathau o wybodaeth mae angen i athrawon gwybod mewn I pedwar dimensiwn sef:
1. Sylfaen - Gwybodaeth pwnc, credoau am y pwnc ac addysgeg 
2. Trawsnewid - Y sgil o gallu trawsglwyddo’r gwybodaeth a thrawsnewid er mwyn I eraill ei deall
3. Cysylltu- Y gallu I cysylltu a gwybodaeth blaenorol er mwyn datblygu’r dysgu 
4. Cynllun wrth gefn - Y gallu i ymateb i sylwadau disgyblion a adfyfyrio
Mae’r pedwar elfen yma yn holl bwysig mewn dysgu ac addysgu effeithiol o fewn y testun pwnc athro. Mae’r mwyafrif o ymchwil yn pwysleisio taw nid y cymwysterau sydd gan athrawon sy’n cael effaith ar cynnydd disgyblion ond yr ansawdd o sut maent yn medru cyrraedd y pedwar elfen uchod (Rowland, Huckstep a Thwaites, 2003). 
 Dadansoddiad a gwerthusiad o wybodaeth pwnc  
Yn yr adran yma rwyf am edrych yn fanwl ar sut wnaeth fy wybodaeth pynciol i gael effaith ar fy addysgeg a dysgu’r disgyblion. 
Roedd Ysgol X yn gweithio ar system cylchdroi o ran trefniant yr ystafell dosbarth ac yn hytrach na chael athro wedi’I neilltuo I ystafell ddosbarth a grwp o ddisgyblion am flwyddyn, roedd yr athrawon yn gyfrifol am pynciau gyda’r plant yn symud o gwmpas yr uned gan ddilyn amserlen. Roedd hyn yn caniatáu i'r disgyblion cael eu haddysgu gan athrawon gwahanol drwy gydol y flwyddyn mewn bynciau, gwahanol ac roedd hefyd yn caniatáu mwy o arbenigedd pwnc o fewn yr uned trwy manteisio ar cryfderau’r athrawon. Mae nifer o ysgolion mawr yn defnyddio’r system yma i wella safon yr addysgeg a dysgu o fewn yr ysgol gan ddefnyddio cryfderau athrawon (Bell a Ritchie, 1999). 
Yn ôl Shulman (1987), un o’r categoriau o fewn gwybodaeth sylfaenol athrawon oedd gwybodaeth am y dysgwyr. Roedd Shulman yn pwysleisio y pwysigrwydd am ddeall y dysgwyr ar gyfer dysgu ac addysgu effeithiol o fewn y gwybodaeth sylfaen pynciol athrawon. Roedd y Pedwarawd Gwybodaeth hefyd yn cynnwys hwn yn un o’r elfennau pwysig o gwybodaeth athrawon o dan yr elfen ‘Sylfaen’. Yn ystod yr wythnos arsylwi yn ysgol, fe wnes i gymryd y cyfle I ysgrifennu sylwadau ar y plant a chasglu gwybodaeth a all fod yn ddefnyddiol ar gyfer eu ddysgu. Fe wnes i hefyd edrych trwyddo’u ffeiliau er mwyn gweld esiamplau o’u gwaith a hefyd edrych ar camsyniadau a traffethion y plant er mwyn gweld beth oedd angen datblygu. Roeddwn yn gwybod bydd y gwybodaeth hwn yn ddefnyddiol iawn pan yn cynllunio gwersi. Er hymn yn ystod PAP 1, roeddwn yn teimlo bod fy gwybodaeth am y dysgwyr yn ddiffygiol ac o ganlyniad roedd hyn yn cael effaith negyddol ar fy addysgu yn enwedig ar ddechrau’r cyfnod PAP. Teimlais fod e’n anodd i anelu lefel y gwaith yn iawn a cael y dimensiwn trawsnewid yn gywir (Rowland, T., Huckstep, P. and Thwaites, A., 2003).    
Thema’r dosbarth oedd ‘Babwshca’ sef fersiwn o’r stori geni sy’n seiliedig yn Rwssia ble mae’r cymeriad Babwshca yn ceisio ymweld a’r baban Iesu trwy ddilyn y seren ac yn cael traffaeth drwy chwilio, ac rhoi anrhegion i bob plentyn ar hyd ei thaith.  Roedd y stori yn cael ei ddefnyddio yn drawscwriwlaidd fel bachyn. Roedd cael thema yn defnyddiol achos roeddwn yn medru creu dilyniant o wersi a oedd hyn yn golygu roeddwn yn gallu adeiladu ar wybodaeth i datblygu dysgu’r plant. Yn Iaith, dechreuais gyda chyflwyno’r stori cyn mynd ymlaen i wneud gwers ar trefnu’r stori, roedd y plant yn medru adgyfnerthu’r gwybodaeth o’r gwers flaenorol ac yn medru adeiladu ar hyn roeddent wedi dysgu. Mae’r drafodaeth hon yn cael ei adlewyrchu yn adran Cysylltu o’r Pedwarawd Gwybodaeth ble mae’n sôn am y gallu I adeiladu ar ddysgu blaenorol a medru gwneud cysylltiadau gyda’r dysgu yn y dyfodol (Rowland, Huckstep a Thwaites, 2003). 
O fewn Rhifedd yr is thema oedd siâp ac felly penderfynnais cysylltu hwn gyda’r stori Babwshca. Fe wnes i ganolbwytio ar yr anrhegion roedd Babwshca yn rhoi i’r plant a creu gwersi o gwmpas rhifedd a siap yn defnyddio’r anrhegion fel y prif syniad. Un or tasgiau wnes i cynllunio oedd lapio wahanol gwrthrychau i cynrychioli gwahanol siapau 3D e.e lapio tun ffa pob i cynrychioli silindr a bocs o fisgedi mewn siap ciwboid. Ar ôl siarad a’r mentor dosbarth am ddiffyg dealltwriaeth fy hun o allu y plant, fe wnaeth hi egluro bod y plant yn y grwp roeddwn yn dysgu yn medru gweithio tuag at y sgiliau yn y fframwaith ar gyfer blwyddyn yn hun, sef blwyddyn 1 (Gweler atodiad B). Wrth ceisio gwneud hyn yn anffodus fe wnes i gynllunio gwers oedd braidd yn rhy anodd a herio’r plant yn ormodol felly roedd y wers ddim yn  cysylltiedig gyda dysgu blaenorol y plant o fewn y testun o siapau 3D. Roedd y gwers wedi cael ei anelu at lefel rhy heriol, mae hwn yn cysylltu gyda’r aelod o ‘Thrawsnewid’ o fewn y Pedwarawd Gwybodaeth (Rowland, Huckstep a Thwaites, 2003). Yn amlwg roedd diffyg dealltwriaeth am y dysgwyr a diffyg dealltwriaeth o’r gwaith blaenorol wedi ymharu ar fy wybodaeth pwnc a wedi cael effaith negyddol ar yr addysgu. 
Un o’r pethau wnes i braidd anwybyddu pan yn cynllunio, roedd y gwybodaeth roedd gan yn barod. Ar ôl arsylwi un wers mathemateg yn unig yn y dosbarth ar thema hollol wahanol ges i ddim cyfle i afael ar y wybodaeth roedd y plant yn gwybod yn barod o fewn y thema siâp a o ganlyniad roedd y wers nes i gyflwyno yn rhy galed.
Yn ychwanegol, yn ystod y wers siapau 2D fe wnes i gyflwyno’r siap ‘hirgrwn’ fel ‘hirgylch’ drwy gamgymeriad. Roedd hwn yn rhywbeth fe wnaeth un o’r plant sylwi yn ystod y wers ac fe wnes i gywiro fy hun a chario ymlaen. Er i hyn daro fy hyder yn ystod y wers, ar ôl i mi adfyfyrio ar y wers roeddwn yn gallu gweld y camgymeriad hyn fel rhywbeth positif ac yn gyfle i ddysgu. 
Dywedodd Hattie (2012) bod yr athrawon mwyaf effeithiol yn gallu creu amgylchedd o gwmpas ymddiriedolaeth ac yn creu naws ble mae disgyblion yn fodlon gwneud camgymeriadau er mwyn dysgu. Mae’n bwysig bod plant yn gwybod bod e’n iawn i wneud camgymeriadau a bod rhain yn helpu ni i ddysgu a datblygu’n personol. Er fy mod i yn bwriadu osgoi gwallau amlwg fel hyn yn y dyfodol drwy gwirio’r iaith gyda’r mentor dosbarth neu trwy mwy o ymchwil o gwmpas y pwnc, mae’n bwysig i ddangos i blant bod gwneud camgymeriadau yn peth naturiol sydd yn digwydd i bawb. 
Ar ôl trafod y wers gyda’r fentor dosbarth (gweler Atodiad A) fe wnes i ddeall pa mor bwysig yw defnyddio’r terminoleg briodol a chywir mewn gwersi er mwyn ganiatau bod y disgyblion yn derbyn y gwybodaeth cywir a bod y gwybodaeth ddim yn achosi cymlethdod mewn gwersi dilynol. Mae hwn yn cael ei hadlewyrchu yn y categori Sylfaen yn y Pedwarawd Gwybodaeth (Rowland, Huckstep a Thwaites, 2003) ble mae’n amlinellu pwysigrwydd y gwybodaeth sylfaenol o fewn y pwnc ar gyfer addysgu effeithiol, sy’n cynnwys defnyddio y terminoleg pynciol bridol a chywir. 
Yn ystod y PAP cyntaf fe wnes i cael adborth positif ar y ffordd roeddwn ni yn adfyfyrio gwersi fy hun. Roedd y mentor dosbarth ar tiwtor wedi rhoi sylwad ar hyn (gweler Atodiad C). Mae adfyfyrio ar gwersi a perfformiad eich hunan fel athro yn ymarfer dda er mwyn gallu dysgu o camgymeriadau a gwneud cynnydd. Mae’r ‘Pedwarawd Gwybodaeth’ yn cyfeirio at pwysigrwydd myfyrio yn y elfen ‘Cynllun wrth Gefn’ er mwyn gallu gwella perfformiad a dysgu trwy profiadau da a gwael addysgu trwy addasu’r gwersi a meddwl ar eich traed. 
Yn un o’r gwersi ar PAP 1 fe wnes i creu chwilair yn ymwneud a’r thema Babwshca ar gyfer gwers Gwybodaeth a Dealltwriaeth y Byd (gweler Atodiad D) ond fe wnes i ddefnyddio ffont anaddas ar gyfer oedran y plant a oherwydd hyn cafodd y plant trafferth adnabod y llythrennau ‘a’ a ‘g’ gan bod ffurfiant y llythyrennau yn ansafonol ac yn wahanol i beth oeddent yn arfer.  Roedd hwn yn camgymeriad amlwg wrth adfyrfyrio ar y wers o fewn y BWA ar diwedd y dydd (gweler Atodiad D). Roedd hwn yn dangos diffyg gwybodaeth pwnc fy hun oherwydd wnes I ddim rhagweld yr anhawster yma er ei fod yn un amlwg. Gwnes i ddim ystyried y ffont roeddwn yn dewis ar gyfer y taflenni gwaith wrth paratoi a gwnes i ddim sylwi pwysigrwydd manylion fel y ffont. Mae’r Pedwarawd Gwybodaeth yn cyfeirio at yr uned ‘Trawsnewid’ fel categori pwysig o fewn gwybodaeth pwnc athro. Mae’n cyfeirio at y gallu I medru trosglwyddo’r gwybodaeth pynciol mewn ffordd addas a priodol ar gyfer y dysgwyr. Fe wnes i methu yma gan creu daflen gwaith nad oedd y disgyblion yn gallu ei deall yn gyfan.  Ar ôl hynny ddigwydd, fe wnes i benderfynu wrth mynd ymlaen i gwneud yn siwr fy mod i yn sylwi ar y ddefnydd o ffont ar bob adeg. 
Diweddglo
I gloi, mae gwybodaeth pwnc athro yn parhau I fod yn term sy’n anodd I ddiffinio oherwydd ei fod yn term more eang (Greig, 2013) a mae gan nifer o wahanol ymchwilwyr wahanol syniadau o beth dylai cael ei ystyried fel gwybodaeth pwnc athrawon. Dywedodd Shulman fod gan yr athrawon mwyaf effeithiol wybodaeth pwnc sy’n cynnwys wybodaeth am addysgeg, dysgwyr, pynciau a'r cwricwlwm (Greig, 2015). 
I fod yn athrawes/athro arbennig yn yr ysgol gynradd mae’n hanfodol cael gwybodaeth pwnc arbennig a hefyd gwybodaeth pedagogaidd sy’n benodol am mhob pwnc sydd yn y cwricwlwm gynradd. Mae’r ffaith yma yn achosi goblygiadau ar gyfer recriwtio, hyfforddi a’r datblygiadau proffysiynol o athrawon gynradd, oherwydd mae’r gofynion bron yn ormodol ac yn anodd I fesur (Grigg, 2010). Mae’n amser anodd mewn y swydd addysgu nawr oherwydd bod yna cwricwlwm newydd ar y gweill ac felly mae angen I athrawon fod yn ymwybodol o’r cwricwlwm diweddar a hefyd edrych ymlaen I’r dyfodol a awgrymiadau Donaldson ar gyfer y ‘Dyfodol Llwyddianus’. Mae angen I athrawon felly gweithio a diweddaru ar ei wybodaeth pynciol drwy gydol ei gyrfa (Bell and Ritchie, 1999). Rhan o pam mae nifer o athrawon yn teimlo’n anesmwyth yn addysg gynradd heddiw yw oherwdd bod barn Shulman wedi arwain at orbwyslaid wybodaeth pwnc athrawon mewn mentrau llywodraeth mwyaf diweddar. Mae hwn wedi rhoi pwysau ormodol ar athrawon (Galton, 2017). 

Atodiad A - Arsylwadau mentor dosbarth ar Canolfan Addysgu Athrawon De-Orllewin Cymru 

Atodiad B - Arsylwadau mentor dosbarth ar Canolfan Addysgu Athrawon De-Orllewin Cymru

Atodiad C - Arsylwadau mentor dosbarth a tiwtor prifysgol ar Canolfan Addysgu Athrawon De-Orllewin Cymru

Atodiad D - Enghraifft o daflen gwaith a’r BWA perthnasol 

$3.1: Teaching: Planning, Expectations and Targets

rwyt yn ansicr ohono e.e. hirgrwn nid hirgylch.

52: Knowledge and Understanding

Rwyt yn dechrau dod i ddeall gofynion y Fframwaith Cyfnod Sylfaen, wrth i ti gael syniadau a meddwl am dy wersi. Mae'n rhaid i ti holir staff
ynghlyn & gallu'r plant. Maer firamwaith yn rhoi syniad bras i ti o ddisgwyliadau plant derbyn e.e., ond paid cyfyngu dy hun ac edrych ar yr
adranymayn unig. Mae nifer helaeth ofr plant yn y grwpiau rwyt yn ei ddysgu yn gweithio ar lefel yn uwch na hyn, ac felly maent yn mynd i

fod yn gwneud elfennau o dasgau/sgiliau biwyddyn 1.

Mae'r ffurflenni BWA yn eu lle ac mae'r adfyfyrio yn dangos tystiolaeth o'ch gallu i adnabod cryfderau a gwendidau - eto'n arfer dda.

‘mewn chwilair.

Roedd dy ffeil yn cynnwys gwerthusiadau, sef adran 5, a braf oedd dy weld yn gwerthuso'n onest e.e. sylwi ar ffont ‘2’ a ‘g’ yn anghywir

Ynystod y wers yma ar adnabod siapiau 2D, roedd gen ti gynllun gwers priodol yn nodi cyfeiriadau aty fframwaith. Fe wnes di ddefnyddio
iaith fathemategol ar lefel y plant ac fe wnaeth y plant ymateb i hyn ac ail-adrodd yr eirfa, wrth i ti ofyn cwestiynau. Cofia edrych ar yr eirfa




